স্বাধীনতা দিবসের তাৎপর্য : ২০১৭ | স্বাধীনতা দিবস সংখ্যা | Jugantor
শনিবার, ২৫ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
স্বাধীনতা দিবস সংখ্যা (২৬ মার্চ, ২০১৭)বিচ্ছু (২৬ মার্চ, ২০১৭)সাহিত্য সাময়িকী (২৪ মার্চ, ২০১৭)ইসলাম ও জীবন (২৪ মার্চ, ২০১৭)সুস্থ থাকুন (২৫ মার্চ, ২০১৭)সুরঞ্জনা (২০ মার্চ, ২০১৭)অর্থনীতি (১৯ মার্চ, ২০১৭)তারাঝিলমিল (২৩ মার্চ, ২০১৭)প্রতিমঞ্চ (২১ মার্চ, ২০১৭)স্বজন সমাবেশ (১৫ মার্চ, ২০১৭)প্রকৃতি ও জীবন (১৮ মার্চ, ২০১৭)ঘরে বাইরে (২১ মার্চ, ২০১৭)পরবাস (২৮ জানুয়ারি, ২০১৭)চাকরির খোঁজ (২৪ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
রাজধানীর খবর
আজকের পত্রিকা / স্বাধীনতা দিবস সংখ্যা
মোহীত উল আলম    |
প্রকাশ : ২৬ মার্চ, ২০১৭ ০০:০০:০০ প্রিন্ট
স্বাধীনতা দিবসের তাৎপর্য : ২০১৭
১৬ মার্চ ২০১৭। সকালে জাতীয় কবি কাজী নজরুল ইসলাম বিশ্ববিদ্যালয়ের কলা অনুষদের অধীন চারুকলা বিভাগের ব্যবহারিক কক্ষে তারপরের দিন, অর্থাৎ ১৭ মার্চ জাতির জনক বঙ্গবন্ধু শেখ মুজিবুর রহমানের ৯৭তম জন্মবার্ষিকী এবং জাতীয় শিশু দিবস উপলক্ষে আয়োজিত অনুষ্ঠানের অংশ হিসেবে ত্রিশালস্থ বিভিন্ন স্কুলের শিশুদের মধ্যে একটি চিত্রাংকন প্রতিযোগিতা অনুষ্ঠিত হচ্ছিল। এক পর্যায়ে আমরা গেলাম বাচ্চারা কেমন আঁকছে সেটা দেখতে। দেখলাম প্রায় শ’দুয়েক বাচ্চার আগমন। ভিড়ের কারণে দুটি কক্ষ ছাড়াও সামনের করিডরের মেঝেতে তাদের জায়গা দেয়া হয়েছে। চার থেকে দশ বছরের বিভিন্ন বয়সী শিশু। মনে হল যেন ফুলের বাগান। সোৎসাহে তারা আঁকছে সাদা ড্রইং পেপার মেলে ধরে, পেনসিল, রং পেনসিল, রং-তুলি ব্যবহার করে। মাথা নিচু করে জীবনের সর্বোচ্চ মনোযোগ দিয়ে তারা আঁকছে। কী আঁকছে? বঙ্গবন্ধুর প্রতিকৃতি, তার ৭ মার্চের ভাষণ, জাতীয় পতাকা, মুক্তিসেনা, বাংলাদেশের মানচিত্র, মুক্তিযুদ্ধের রণাঙ্গন. অগ্নিকাণ্ড, নির্বিচারে গণহত্যার দৃশ্য- তাদের আঁকার মধ্যে বিষয়বৈচিত্র্য ব্যাপক, কিন্তু মূল বিষয় একটিই : একটি স্বাধীন রাষ্ট্র হিসেবে বাংলাদেশের অভ্যুদয়।
মনে পড়ল সুকান্ত ভট্টাচার্যের ‘ছাড়পত্র’ শীর্ষক বিখ্যাত কবিতাটি : ‘যে শিশু ভূমিষ্ট হয়েছে আজ / সে পেয়েছে ছাড়পত্র এক।’ তখন আমার মনে দুটি জিনিস একত্র হয়ে গেল। ১৯২০ সালে গোপালগঞ্জের টুঙ্গিপাড়া গ্রামে বঙ্গবন্ধু শেখ লুৎফর রহমান আর সায়েরা খাতুনের ঘরে ১৭ মার্চ পৃথিবীতে আসার ছাড়পত্র পেয়েছিলেন শেখ মুজিবুর রহমান, যার ডাক নাম ছিল খোকা। আবার তিনিই বাঙালি জাতির মুক্তির জন্য জীবনভর সংগ্রাম করে ১৯৭১ সালে রক্তক্ষয়ী এক যুদ্ধের পর বাংলাদেশ নামক একটি নতুন দেশের ছাড়পত্র আদায় করলেন।
এ ছাড়পত্র প্রসঙ্গে বঙ্গবন্ধুর স্বদেশ প্রত্যাবর্তনের দিন ১০ জানুয়ারি ১৯৭২ সালে ঢাকার রেসকোর্সে লাখো মানুষের সামনে প্রদত্ত ভাষণের উল্লেখ করতে হয়, যেখানে তিনি কবিগুরু রবীন্দ্রনাথ ঠাকুরের সঙ্গে একটি বাক-প্রতিমা তৈরি করেছিলেন। বঙ্গবন্ধু বললেন, ‘কবিগুরু রবীন্দ্রনাথ বলেছিলেন, সাত কোটি বাঙালেরে [রবি: বাঙ্গালীরে] হে বঙ্গজননী [রবি: মুগ্ধ জননী], / রেখেছো বাঙালি করে মানুষ করোনি। কবিগুরুর কথা মিথ্যা প্রমাণ হয়ে গেছে। আমার বাঙালি আজ মানুষ হয়েছি।’
বাঙালি থেকে মানুষ হওয়ার অর্থ বাংলাদেশ থেকে আধুনিক বাংলাদেশ তৈরি হওয়া। এ প্রসঙ্গে আজকে ৪৭তম স্বাধীনতার দিনে একটা তত্ত্ব দাঁড় করাতে চাই। তার আগে আরেকটি কথার উল্লেখ করি : বঙ্গবন্ধুর জন্মদিন ও জাতীয় শিশু দিবস উপলক্ষে যখন ১৭ মার্চ (জাককানইবি)র ‘গাহি সাম্যের গান’ মঞ্চে আলোচনা সভা অনুষ্ঠিত হচ্ছিল তখন একজন ছাত্রনেতা তার ভাষণে বললেন, উপস্থিত বিশিষ্ট বক্তাদের কাছে তিনি বঙ্গবন্ধু কীভাবে শেখ মুজিবুর রহমান থেকে বঙ্গবন্ধু হয়ে উঠলেন, সে সম্পর্কে আলোকপাত চান।
ছাত্রনেতার প্রশ্ন, শেখ মুজিব কীভাবে বঙ্গবন্ধু হয়ে উঠলেন ও বঙ্গবন্ধুর কবিগুরুর সঙ্গে সওয়াল-জওয়াব, বাঙালি কী করে বাঙালি থেকে মানুষ হয়ে উঠল- এ দুটি প্রশ্ন আসলে ৪৫ বছরের ব্যবধানে একই গোত্রের প্রশ্ন হিসেবে বিবেচিত হতে পারে।
বঙ্গবন্ধু তার ১০ জানুয়ারির ভাষণে বাঙালি মানুষ হয়ে যাওয়ার উক্তিটি এ প্রত্যয় থেকে করেছিলেন যে, যে মহান রক্তক্ষয়ী যুদ্ধ হয়ে গেল তাতে বাঙালি জাতি নির্বিশেষে মুক্তি আর মানুষ হিসেবে বেঁচে থাকার জন্য লড়াইয়ে অবতীর্ণ হয়েছিল। কবি নজরুল যেমন বলেছেন, ‘গাহি সাম্যের গান / মানুষের চেয়ে বড় কিছু নাই নহে কিছু মহীয়ান,’ বা তার আগে বঁড়– চণ্ডীদাস যেমন বলেছিলেন, ‘সবার উপরে মানুষ সত্য / তাহার উপরে নাই’- ঠিক একই সুরধ্বনি তুলে মুক্তিযুদ্ধের রণাঙ্গনে নেমেছিল বাঙালি। তাদের এই বিজয় শুধু একটি দেশের বিজয় ভাবলে ভুল হবে, এটি ছিল মানবতার বিজয়- শোষণ, অত্যাচার, নিপীড়ণ, আর দ্বি-জাতি তত্ত্বের ভিত্তিতে সাম্প্রদায়িকতার বিষবাষ্প ছড়ানোর বিরুদ্ধে মানবতার জয়গান। সে অর্থে বঙ্গবন্ধু রবীন্দ্রনাথের অনুযোগের উত্তর দেয়ার কথা ভেবেছিলেন। এবং সে অর্থে বঙ্গবন্ধুর প্রত্যুত্তর যতটা না আক্ষরিক, তার চেয়ে বেশি আদর্শিক। এ আদর্শ ছিল বাংলাদেশ নামক রাষ্ট্র প্রতিষ্ঠার। সে আদর্শগত স্বপ্নটি যখন এক ধরনের পূরণ হল, তখন তিনি বাঙালি জাতির উৎসারের সঙ্গে সর্বমানবতার উৎসারণের সম্পৃক্তি খুঁজে পেলেন।
বঙ্গবন্ধুকে ১৯৭১ সালের এপ্রিলের প্রথম দিকে নামকরা মার্কিন সাময়িকী নিউজউইক তার প্রচ্ছদকাহিনীতে ‘দ্য পোয়েট অব পলিটিক্স’ অভিধাতে অভিষিক্ত করেছিল, সেটি আমাদের মনে ধরেছিল এ জন্য যে বাঙালি সমাজের সাংস্কৃতিক বাতাবরণের সঙ্গে রাজনৈতিক অভীপ্সাও এর সঙ্গে যুক্ত হয়েছিল। আব্দুল হাকিম, চণ্ডীদাস, রবীন্দ্রনাথ, নজরুল এবং সুকান্ত যে একটি স্বাধীন বাংলাদেশের স্বপ্ন দেখেছিলেন তাকে রাজনীতির প্রকোষ্ঠে সমন্বিত করে বাস্তবে রূপ দিয়েছিলেন বঙ্গবন্ধু। অর্থাৎ যে চেতনাটি আমাদের সাংস্কৃতিক জগতে বহমান ছিল, তাকে একটি রাজনৈতিক কাঠামোগত রূপ দিলেন বঙ্গবন্ধু। এ জন্যই তিনি রাজনীতির কবি।
কিন্তু বঙ্গবন্ধু যখন ১৯৭২ সালের ১০ জানুয়ারি বাঙালির মানুষ হয়ে ওঠার কথা বলছিলেন, তখন তার সামনে কেবল উপস্থিত ছিল বহুদিন থেকে বিরাজমান সাংস্কৃতিক স্বপ্নটি, এবং যার সঙ্গে অর্থনীতি ও সমাজনীতি মিলে বাংলাদেশের মুক্তিযুদ্ধ যে হল, দেশ যে স্বাধীন হল, সে স্বাধীন দেশটির কাঠামোটি মাত্র তার সম্মুখে উপস্থিত ছিল। কিন্তু তিনি তো বলেই ফেললেন যে বাঙালি মানুষ হয়ে গেছে- এটি এ কারণে সম্ভব হয়েছে যে তিনি ছিলেন দ্রষ্টা। সে ১৯৭২ সালের উদয়াঙ্গনে দাঁড়িয়ে তিনি ঠিকই বাংলাদেশের ভবিষ্যৎ দেখতে পেয়েছিলেন। এ কথার মেজাজে আমরা বলতে পারি, ১৯৭২ সালের ১০ জানুয়ারি তার উক্তির কাল থেকে আজ ২৬ মার্চ ২০১৭ বাংলাদেশের ৪৭তম স্বাধীনতা দিবসে আমরা আসলে বাঙালি থেকে মানুষ হওয়ার সংগ্রামে ক্রমশ এগিয়ে যাচ্ছি।
কেমন করে? প্রথমে বলি ইতিহাসের কথা। ‘ইতিহাস কথা বলে’- এ প্রবচনটি কতটুকু সঠিক আমি জানি না, কিন্তু আমার ধারণা, ইতিহাসকে কথা বলাতে হয়। ইতিহাসের যে তথ্য আছে, সেটি মহাকাশে ছড়ান তারার মতো বহু এবং অনিঃশেষ। কিন্তু সেগুরলা ইতিহাস নয়, সেগুলো অনিয়ন্ত্রিত তথ্যপঞ্জির সমাহার মাত্র। ইংরেজ মনীষী ফ্রান্সিস বেকনের চিন্তার অনুসরণ করে বলতে হয়, খনিতে স্বর্ণের যে আকর পাওয়া যায়, সেটি স্বর্ণখনি, কিন্তু সেটি অলংকার নয়। বস্তুত তাই, অলংকার হতে গেলে বা স্বর্ণের বার হতে গেলে স্বর্ণকে কিছু প্রক্রিয়ার ভেতর দিয়ে যেতে হয়। ইতিহাসের প্রকৃতি অনেকটা সেরকম। ইতিহাস হল একটি বক্তব্যেকে দাঁড় করানোর জন্য তথ্যের সংযোজন এবং বিয়োজন, তথ্যের পুনঃ পুনঃ ব্যাখ্যা। যে ইতিহাস নিজে থেকে অস্তিত্বমান থাকে, সে ইতিহাস আসলে ইতিহাস নয়, কিন্তু তথ্য সংকুচিত ও সম্প্রসারিত হয়ে, সংযোজিত ও বিয়োজিত হয়ে, তথ্যাদি বিরাটভাবে সম্পাদিত হয়ে একটি বিশেষ দৃষ্টিকোণ থেকে যে ইতিহাস বিনির্মিত হয় সেটিই আসল ইতিহাস। এক অর্থে ইতিহাসের নব নব বিনির্মাণ সম্ভব, এবং সে অর্থে ইতিহাস প্রচারযন্ত্রের মতো কাজ করে।
সে জন্য শিশুদের আঁকার মধ্যে যখন বঙ্গবন্ধু, মুক্তিযুদ্ধ, মুক্তিসেনা ফিরে ফিরে আসছে, তার অর্থ হচ্ছে, যে সর্বমানবতার অধিষ্ঠানের জন্য বাংলাদেশের সৃষ্টি হয়েছিল, সে চেতনাই আবার পুনঃপ্রতিষ্ঠা পাচ্ছে। বঙ্গবন্ধুকে সপরিবারে হত্যার পর এবং শেখ হাসিনার প্রথম মন্ত্রিসভা গঠন করার মধ্যবর্তী সময়ে বাংলাদেশের ইতিহাস যে উল্টে লেখা হয়েছিল, এবং তারই ফলে দ্বি-জাতি তত্ত্ব পুনঃপ্রতিষ্ঠা পেতে পেতে শেষ পর্যন্ত যে পেল না, তার কারণ এই নয় যে দ্বি-জাতি তত্ত্বের বীজ সমাজ থেকে নিঃশেষিত হয়ে গেছে, তার কারণ এই যে অসাম্প্রদায়িক চেতনায় দীপ্ত বাংলাদেশ সাম্প্রদায়িক সংকীর্ণতার ঊর্ধ্বে উঠতে পেরেছে। রাজনৈতিকভাবে বললে বঙ্গবন্ধুর আদর্শ ও মুক্তিযুদ্ধের চেতনাবাহী শক্তির আধিপত্য প্রতিষ্ঠিত হয়েছে। সে জন্য ২০০৯ সাল থেকে আজ অবধি বাংলাদেশ যখন একে একে সাম্প্রদায়িক ও অগণতান্ত্রিক শক্তিগুলোর দুর্গে আঘাত করে এগিয়ে যাচ্ছে, তখনই সম্ভব হচ্ছে রবীন্দ্রনাথের প্রত্যুত্তরে বঙ্গবন্ধুর বাঙালির মানুষ হওয়ার উক্তিটিকে প্রক্রিয়াগতভাবে সম্পৃক্ত করা। অর্থাৎ, সদ্য স্বাধীন দেশের কেবল কাঠামোটি দেখে বঙ্গবন্ধু বাঙালির মুক্তির কথা বলেছিলেন, বলেছিলেন গণমানুষের মুক্তির কথা, সেটি চেতনাগত ভিত্তি থেকে ব্যবহারিক জীবনে প্রতিভাত হতে পারছে আজকের বাংলাদেশে।
ইতিহাস মূল্যায়ন করার সময় ইতিহাসের এ প্রচারযন্ত্র স্বরূপ দিকটির কথা ভুললে চলবে না। যে কোনো ধর্মীয় আচারে যে পৌনঃপুনিকতা থাকে, তার মধ্যে যেমন প্রচারের মাধ্যমে বিশ্বাসীর মনে ধর্মীয় আদর্শটি স্থায়ী করার কৌশল থাকে, ঠিক তেমনি বঙ্গবন্ধু, মুক্তিযুদ্ধের চেতনা, অসাম্প্রদায়িক বাংলাদেশ, বা আধুনিক বাংলাদেশ এগুলো শুধু আদর্শ হিসেবে স্থির হয়ে থাকলে হবে না, এগুলোকে ইতিহাসের তথ্য হিসেবে প্রচারশক্তিসম্পন্ন করতে হবে। তখনই কেবল একটি আদর্শ জঙ্গম ব্যবহারিক আচার হিসেবে সমাজে কার্যকরভাবে সক্রিয় থাকে। এদিক থেকে শিশুরা যখন প্রথাগতভাবে সূর্যোদয়, কোমর-ভাঙা নদী, ক্ষেতের গরু, গ্রাম্য কুটিরের ছবি না এঁকে বঙ্গবন্ধু ও মুক্তিযুদ্ধ আঁকছে, তখন নান্দনিক ও রাজনৈতিকভাবে এ জন্যই সন্তুষ্ট হওয়ার কারণ থাকে যে শিশু প্রজন্মের মধ্যে মুক্তিযুদ্ধের চেতনা ঢুকে গেছে। মাঝখানের একুশটি বছর আরোপিত ইতিহাস উপস্থাপনের কারণে আমরা এতটাই আত্মপীড়িত ছিলাম যে সে সময়ে কখনও মনে হয়নি যে আমরা মুক্তিযুদ্ধের প্রতিশ্রুত দেশটি ফিরে পাব।
বঙ্গবন্ধুর আদর্শ ও মুক্তিযুদ্ধের চেতনা বিকাশের ক্ষেত্রে তথ্যপ্রযুক্তি বিরাট সহায়ক ভূমিকা পালন করছে। গ্রাফিক্সের সাহায্যে বিশ্বের অন্যতম সামাজিক যোগাযোগ প্রতিষ্ঠান ফেসবুকে বিভিন্ন জাতীয় দিবসে প্রোফাইল ও অন্যত্র ভার্চুয়াল জমিনে ব্যবহারকারীরা নিজেদের ছবিতে জাতীয় পতাকা সাঁটান, বা হাজার জনতার একত্রে জাতীয় সঙ্গীতের পরিবেশনার ছবি ভাইরাল করা সবকিছুই প্রচারকের ভূমিকায় কাজ করছে। যদিও এ কথাটিও আমাদের স্মরণে রাখতে হবে যে প্রযুক্তি কাজ করে ছুরি যেভাবে কাজ করে সেভাবে। যে ছুরি দিয়ে পেঁয়াজ কাটা যায়, সে ছুরি দিয়ে প্রাণসংহারও করা যায়।
তথ্যপ্রযুক্তির মাধ্যমে যেমন বঙ্গবন্ধুর আদর্শ ও মুক্তিযুদ্ধের চেতনা বেড়ে যাচ্ছে, আবার অন্যদিকে মানবেতর চিন্তাগুলোরও- যেমন জঙ্গিবাদ, উগ্রবাদিতা, যুদ্ধংদেহী মনোভাব, পারস্পরিক বা গোষ্ঠীগত হিংসা, দ্বেষ, ঝগড়াও বেড়ে যাচ্ছে। এ ব্যাপারগুলো এখন বৈশ্বিক ও জাতীয় জীবনে সূক্ষ্ম একটি অস্থিরতা তৈরি করেছে। তথ্যপ্রযুক্তির বিরাট সম্প্রসারণের যুগে একটি সতর্কতার কথা না বললে মুক্তিযুদ্ধের চেতনার সম্প্রসারণের ব্যাপারটি গুরুত্ব পাবে না। সেটি হল তথ্যপ্রযুক্তির কারণে তথ্যযোগাযোগ ওপরিভাগে যতটা দ্রুত ছড়িয়ে পড়ে- পুকুরে কচুরিপানা ছড়িয়ে পড়ার মতো, ঠিক ততটাই থাকে এর অগভীরতা। এর কারণে হয়েছে কি মানুষ কোনো গভীর খোঁজ ছাড়াই মেতে উঠেছে যে কোনো বিষয়ে।
এখানে মুক্তিযুদ্ধের চেতনার ধারক ও বাহক শক্তিগুলোর বিরাট কাজ করার রয়েছে। সেটা হচ্ছে চেতনাটিকে শুধু তথ্যপ্রযুক্তির ভারচুয়াল জগতে না রেখে সেটিকে পাঠ্যপুস্তকের মাধ্যমে বৃহত্তর শিক্ষার্থী সমাজের কাছে পৌঁছে দেয়া। বঙ্গবন্ধু এবং মুক্তিযুদ্ধ একেবারে অবশ্যই পাঠ্য টেক্সট হয়ে যেতে হবে, স্কুলে, স্কুলে, মহল্লায়, মহল্লায়। যদিও ভারচুয়াল জগতের মাধ্যমে জ্ঞান অর্জন এখন অনেকবেশি সহজসাধ্য এবং যেহেতু এ জ্ঞান অর্জনে ভৌগোলিক দূরত্ব কোন সমস্যা নয়, পাসপোর্ট, ভিসা কোন সমস্যা নয়, সেজন্য এ জ্ঞান অর্জনের বিকল্প হয়ত নেই, কিন্তু তারপরও জ্ঞানের গভীর অভিনিবেশ, মুক্তিযুদ্ধের চেতনার বিকাশ ও চলমানতা শুধু পঠিতব্য গ্রন্থ ও ডকুমেন্টশনের দ্বারা অর্জন করা সম্ভব। যদিও এ যুক্তিও আমি অগ্রাহ্য করছি না যে ভারচুয়াল জগৎ থেকে কখনও বিনা ব্যয়ে বা কখনও নামমাত্র ব্যয়ে বই-পুস্তক-ডকুমেন্ট ইত্যাদি ডাউনলোড করে বাঁধাই করে বই হিসেবে সংরক্ষণ করা যায়, পাঠও করা যায়, তারপরও জ্ঞানের তথা বঙ্গবন্ধুর জীবন এবং মুক্তিযুদ্ধের ইতিহাস চর্চা- এ ধরনের গভীর জ্ঞানের খোঁজ করার জন্য প্রয়োজন মুদ্রিত বইয়ের মাধ্যমে জ্ঞানের প্রচার। আমার ধারণা ভুল হতে পারে, তবে মনে হয় বৃহত্তরভাবে বাংলাদেশের মানুষ কীভাবে বাঙালি থেকে মানুষ হল, এবং কীভাবে বাংলাদেশে বঙ্গবন্ধুর আদর্শ ও মুক্তিযুদ্ধের চেতনার মতাদর্শে ফিরে এসেছে এসব তথ্যাদিকে জ্ঞানে পরিণত করার জন্য জনমানুষের কাছে মুদ্রিত গ্রন্থকে আদৃত করে তুলতে হবে। এটি কীভাবে করা যায় তার একটি স্পষ্ট উদাহরণ আমার প্রত্যক্ষ করার সৌভাগ্য হয়েছে।
সেটি বলি : আমার এক শুভানুধ্যায়ী আমাকে একটি বই উপহার দিলেন এবারের একুশে ফেব্রুয়ারি উপলক্ষে। বইটির নাম ওঙ্কারসমগ্র : বঙ্গবন্ধুর নির্বাচিত ভাষণের শ্রুতলিপি। বইটির শ্রুতিলিখন আর সম্পাদনা করেছেন নির্ঝর নৈঃশব্দ্য ও প্রকাশ করেছে ঐতিহ্য। ফেব্রুয়ারি ২০১৭ সালে বইমেলা উপলক্ষে ৩৫০ পৃষ্ঠার এ বৃহৎ বইটি বঙ্গবন্ধুর ৬৭টি ভাষণ ধারণ করে আছে যেগুলো তিনি দিয়েছিলেন ২১ ফেব্রুয়ারি ১৯৭১ থেকে ৮ মার্চ ১৯৭৫ পর্যন্ত। প্রথম ভাষণটি ঢাকার শহীদ মিনারে প্রদত্ত এবং সর্বশেষ ভাষণটি টাঙ্গাইলের এক জনসভায় প্রদত্ত। যারা জানেন তারা জানেন যে, রেকর্ডকৃত ভাষণ থেকে শ্রুতলিপি তৈরি করা বিশেষ কষ্টসাধ্য, কিন্তু এ কষ্টসাধ্য কাজটি নির্ঝর নৈঃশব্দ্য সুচারুরূপে সম্পন্ন করেছেন।
এ বইটির মাধ্যমে বঙ্গবন্ধুর ভাষণ শুধু যে উদ্ধার হল তা নয়, আমরা তার আদর্শ ও ভাবনার জগৎ সম্পর্কে পরিচিত হয়ে উঠতে পারছি সঠিকভাবে। মুক্তিযুদ্ধের ওপর গবেষণাকালে এটি একটি আকর গ্রন্থ হিসেবে কাজ করবে। তথ্যপ্রযুক্তিনির্ভর ওপরি জ্ঞান ও পাঠনির্ভর ভেতরের জ্ঞান যখন একে অপরকে পুষ্টিত করবে, তখন আমরা মুক্তিযুদ্ধের চেতনায় বিশ্বাসী ও একটি শিক্ষিত জনগোষ্ঠী পাব। তখন বাংলাদেশের চিন্তার জগতে সাম্প্রদায়িক কলুষতার বদলে স্থান পাবে সাম্প্রদায়িক সহনশীলতা, প্রতিপক্ষতার বদলে স্থান পাবে সৌহার্দ ও সম্প্রীতি। উগ্রবাদিতার স্থলে জায়গা পাবে গণতান্ত্রিক সহিষ্ণুতা। জীবনমুখী এ পরিবর্তনগুলো এক সময় স্বপ্ন মনে হলেও আমার দৃঢ়বিশ্বাস এগুলোকে সমাজে প্রয়োগ করার বাতাবরণ এখন তৈরি হয়েছে।

আরো পড়ুন
রাজার চিঠি
ছাব্বিশে মার্চ
অদৃশ্য সভ্যতা
অদৃশ্য, সামান্য
শীর্ষ খবর
সর্বশেষ খবর
জাতীয়
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
এমসিকিউ-মৌখিকে নিয়োগ পৌনে পাঁচ হাজার ডাক্তার
আন্তর্জাতিক
রোহিঙ্গা ফেরতের চুক্তি ‘স্টান্ট’ : এইচআরডব্লিউ
রোহিঙ্গাদের ফেরত পাঠাতে সাধ্যমতো চেষ্টা করবে তুরস্ক
রাজনীতি
সুষ্ঠু নির্বাচনের জন্য ড. এমাজউদ্দীনের তিন শর্ত
বিএনপি নির্বাচনে না এলে অস্তিত্ব সংকটে পড়বে
খেলা
চিটাগংয়ের রানের পাহাড়ে চাপা পড়লো সিলেট
ফিফা র‌্যাংকিয়ে প্রথমবার ইসরাইলের চেয়ে এগিয়ে ফিলিস্তিন
ভারতে লজ্জার রেকর্ড, ২ রানেই অলআউট গোটা টিম!
ফের বিয়ের পিঁড়িতে বসছেন হিমেশ
প্রধানমন্ত্রী পূর্বে বললে মন্ত্রীরা যান পশ্চিমে
বর্ণবাদের অনাবৃত কারাগারে বন্দি রোহিঙ্গা
ফোনের অবস্থান ট্র্যাক করে গুগল
পোস্ট সংরক্ষণে ফেসবুকে আসছে কালেকশনস ফিচার
ধর্ষণ মামলায় রবিনহোর ৯ বছরের জেল
নিজস্ব ধারা প্রসঙ্গে যা বলেছিলেন বারী সিদ্দিকী
আ’লীগের বড় বাধা বিদ্রোহী প্রার্থী পুনরুদ্ধারে তৎপর জাতীয় পার্টি
পূর্ণ শক্তি নিয়ে মাঠে নামার প্রস্তুতি বিএনপির
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
বাংলার মুখ
আনন্দ নগর
খেলা
দশ দিগন্ত
বিচ্ছু
মৃত্যুবার্ষিকী
উত্তরের জনপদ
স্বাধীনতা দিবস সংখ্যা
রাজধানীর খবর
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
ফিফা র‌্যাংকিয়ে প্রথমবার ইসরাইলের চেয়ে এগিয়ে ফিলিস্তিন       ইরানের সর্বোচ্চ নেতা মধ্যপ্রাচ্যের নতুন হিটলার : সৌদি যুবরাজ       সুষ্ঠু নির্বাচনের জন্য ড. এমাজউদ্দীনের তিন শর্ত       দাদির ভুলে ছাদ থেকে পড়ে এমপির নাতি নিহত       ‘প্রশ্নফাঁসের ফল দেশের ভবিষ্যতের জন্য ভয়াবহ’